उत्तरप्रदेश के शामली में पबजी को लेकर झड़प में दो महिलाओं समेत पांच लोग घायल
पुलिस ने बताया कि एक मामला दर्ज कर लिया गया है और चार लोगों को गिरफ्तार किया गया है। उन्होंने बताया कि एहतियात के तौर पर क्षेत्र में अतिरिक्त पुलिस बल तैनात किए गए हैं।
मुजफ्फरनगर. उत्तरप्रदेश के शामली जिले में ऑनलाइन गेम पबजी को लेकर दो समूहों के बीच झड़प में दो महिलाओं समेत पांच लोग घायल हो गए। पुलिस ने बताया कि कोतवाली थाना अंतर्गत जिला के हसनपुर गांव में हुई इस घटना के मामले में चार लोगों को गिरफ्तार किया गया।क्षेत्राधिकारी जितेंद्र कुमार ने पीटीआई-भाषा को बताया कि पबजी को लेकर दो लोगों-अमन और विशाल में भिड़ंत हो गयी। तुरंत बाद उनके परिवार के लोग भी इसमें शामिल हो गए और हिंसक झड़प हो गयी। झड़प के दौरान आग्नेयास्त्र और लाठियों का इस्तेमाल हुआ। गोली लगने से घायल हुए लोगों को अस्पताल में भर्ती कराया गया।पुलिस ने बताया कि एक मामला दर्ज कर लिया गया है और चार लोगों को गिरफ्तार किया गया है। उन्होंने बताया कि एहतियात के तौर पर क्षेत्र में अतिरिक्त पुलिस बल तैनात किए गए हैं।